Ses_Natzionis
Ses Natzionis
In s'edizioni 2009, a dominai est s'Irlanda, ca bincit po sa primu borta su 6 Natzionis (s'urtima borta de su 5 Natzionis fudi stetia in su 1985) e primu de totu s'aggiudicat su Grande Slam apustis de 61 annus, bincendu in s'urtima giornada in Galles 17-15 gratzias a unu drop de O'Gara a duus minutus de s'accabbu. In is giornadas precedentis is irlandesus iant tentu arrexoni de sa Francia in domu, de s'Italia in su Flaminio, de s'Inghilterra in domu e de sa Scotzia in Murrayfield. Su Galles, campioni bessidori, cumenciat beni sa campagna, bincendu in Scotzia e bincendu in Cardiff is storicus rivalis de s'Inghilterra. A sa terza giornada perou, po eccezzioni giogada de cenarba, is gallesus liscinant in Parigi contra sa Francia. In su Flaminio s'imponint in formazioni meda rimaneggiada po sceberu de su coach Gatland contra s'Italia, ma po 20-15 e bia, degaicci ant affrontau s'Irlanda a s'urtima giornada cun sl'obbligu de dda batti de 23 puntus po tenni sa Championship. Sa sconfitta perou ddus spingit adderetura a su quartu postu. A su segundu postu agattaus s'Inghilterra de Martin Johnson, ca primu de su torneu si tirat a pissu is criticas sceberandu Steve Bortwick comenti skipper. S'Inghilterra esordit in domu bincendu s'Italia 36-11, pustis orruit sia in Cardiff sia in Dublino (petti de unu puntu). A sa quarta giornada perou is inglesus si rescattant strummandu sa Francia in Twickenham 34-10 e serrant su torneu cun dduna facili bincida in domu contra sa Scotzia. Terzu postu in classifica generali po sa Francia de Marc Livremont, ca perdit a s'esordiu in Irlanda, bincit a pustis in domu contra Scotzia e Galles. Sconfitta in Twickenham ma rescattu a s'urtima giornada, 50-8 contra s'Italia in su Flaminio. Quintu postu po sa Scotzia, ca bincit petti s'Italia in Edimburgo a sa terza giornada. Troppu pagu po su coach Frank Hadden, ca perdit su postu a s'accabbu de su torneu. Whitewash a is azurus, ca disputant forsis su peus torneu insoru de candu furint imbuccaus. Donau a issus s'alibi de is variazionis sperimentalis a su regolamentu (ELV), ca anti depotenziau su pacchittu, de sempri arma fondamentali po s'Italia (comenti po Inghilterra e Argentina), s'Italia sfortunadamenti assaccat in ddogna attoppu, non donandu mai s'impressioni de si dda podiri giogai a sa pari. Mallett nd'acciungit, ordinandu Mauro Bergamasco comenti mesanu de accioccu in s'esordiu in Twickenham, ca is italianus perdint mali. Su Stadiu Flaminio saludat po sa primu borta cun is fischius s'Italia a s'accabbu de sa gara in domu contra s'Irlanda, perdia 38-9. Atra sconfitta grai in Scozia, 26-6, a pustis parit ca si scidit contra su Galles in domu e su tracollu a sa fini contra sa Francia. Su CT Mallett benit su propriu cunfermau e calincunu giovunu interessanti, comenti Rubini e Quartaroli, si fainti biri. A s'accabbu de su torneu benit offissializzada sa partecipazioni de s'Italia cun duas franchigias a sa Magners Celtic League de su 2010. Su Ses Natzionis de su 2011 est stetiu bintu de s'Inghilterra, ca perou no at bintu su Grande Slam e sa Triple Crown a s'urtima giornada, poitta at perdu in Dublino contra s'Irlanda. S'Italia at bintu po sa primu borta su "Trofeo Garibaldi", bincendu in Roma 22-21 contra sa Francia. In su de su 2012 at bintu su Galles, ca ah bintu peri su Grande Slam, sa Cullera de Linna e su Whitewash funti andaus a sa Scotzia, ca at perdiu totus is attoppus de su torneu. Sigomenti su Stadio Flaminio, fudi in ristrutturazioni e cun traballus de ammanniamentu, s'Italia at disputau is partìas in domu in su Stadio Olimpico.